На основу члана 40. став 1. тачке 6. СтатутаОпштине Чајетина („Службени лист Општине Чајетина“, број 2/2019 ), и члана 20,21 и 22. Одлуке о утврђивању доприноса за уређивање грађевинског земљишта ( ''Службени лист општине Чајетина'' , број 1/2015…10/2022 ) , Скупштина општине Чајетина, са седници одржаној дана 06. фебруара 2023. године, донела је

 **ОДЛУКУ О УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА GRAND CENTRA D.O.O ЗЛАТИБОР**

**Члан 1.**

Овом одлуком о уређивању грађевинског земљишта предвиђа се извођење радова на изградњи објекта КЈП'' ЗЛАТИБОР'' на Златибору.

**Члан 2.**

 На основу достављеног предмера и предрачуна машинских радова ( 12.819.536,00 динара ) , електро (13.681.162,17 динара ) и остали радови ( 6.168.427,00 динара ) и извршене стручне контроле предмера и предрачуна по налогу Комисије за контролу извршених грађевинских радова , укупна вредност предметних радова износи 32. 669.125,20 динара без ПДВ-а .

**Члан 3.**

Инвеститор **GRAND CENTRA D.O.O ЗЛАТИБОР**  гради објекат на к.п. број 4577/113 КО Чајетина за који му је обрачунат допринос за уређење грађевинског земљишта који износи 40.965.061,00 динара.

**Члан 4.**

Инвеститор ће извести наведене радове из члана 1. и након потврде надлежног надзорног органа извршиће се коначни обрачун којим ће вредност изведених радова бити умањена од утврђеног доприноса за уређивање грађевинског земљишта, а разлика између обрачуна биће уплаћена у буџет општине.

**Члан 5.**

 Овлашћује се запослени у Општинској управи да закључи уговор са финансијером у смислу члана 92. Закона о планирању и изградњи, у свему према прихваћеном предмеру и предрачуну за предметне радове, с тим што ће се коначан обрачун извршити након завршетка радова.

**Члан 6.**

 Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 400-144/2023-01од 06. фебруара 2023. године**

**ПРЕДСЕДНИК**

 **Скупштине општине,**

*Арсен Ђурић*